5 koncerter på godt 6 timer lød opskriften på for Mek Pek og hans band, da de tirsdag gæstede Skagen, Tversted, Lønstrup, Løkken og Skagen. Og det var noget der kunne sætte fut i den rutinerede musiker. - Det er et anderledes og sjovt koncept. Vi har gjort det hele klar på forhånd, så vi bare skal træde op på lastbilen og spille. Det er superfedt, jeg har aldrig før spillet så mange koncerter på så kort tid, fortalte Mek Pek TV2/Nord da vi fulgte ham og bandet fra Tversted til Lønstrup. Hos Dansk musiker forbund har man et vigtigt budskab at komme ud med, i anledning af forbundets 100 års jubiæum. - Vi vil gerne ud der hvor folket er. Og om sommeren er det i sommerlandet, og så forsøger vi at komme mange og nye steder hen, og indtil videre har det været en stor succes, fortæller projektleder fra Dansk musiker forbund Anders Fromberg. Mens dagens arrangementer primært var tiltænkt børn og barnlige sjæle, så er der anderledes knald på torsdag i denne uge. Her gæster partybandet Le Freak nemlig de fem samme destinationer. Og her er der ikke gratis is, men iskolde øl til de fremmødte gæster.

Opsummering:
Små gratis intimkoncerter i det nordjyske sommerland er musikforbunds gave til danskerne.